NÉHÁNY BOTANIKUS KERTRŐL 81 



Régi botanikus kertekben ez nincs meg. Például a párisiből 

 is hiányzik úgyszólván teljesen a biológiai csoportosítás, a miért 

 nem is nyújt kedvező benyomást. 



A másik elem a formaképzés (14. kép), melyet a táplálkozásra 

 gyakorolt behatásokkal s mechanikus befolyásokkal nemcsak az 

 úgynevezett törpefajok képzésére használnak fel, de annyira 

 viszik, hogy mértani és állati formákat is alakitnak. 



Különösen a lombozás előtt virító fajokkal oldják meg e 

 törekvéseiket. 



Itt a kertben lévő növénytani intézetben van a gazdag 

 könyvtár, herbárium és a laboratórium is. Mind igen egyszerű 

 berendezésű, de a czélnak megfelel. A tudományos vizsgála- 

 tokhoz szükséges eszközeik igen szépek s ily irányban az inté- 

 zet és a kert jól felszereltnek mondható. 



Most még a Bronx-parhi {New-York) gyönyörű, teljesen 

 modern berendezésű botanikus kertről és kitűnően felszerelt, 

 gazdag növénytani intézetről meg múzeumról mondom el az ott 

 szerzett tapasztalataimat. Ez ugyan nem tropikus kert, de fel- 

 szerelése s berendezése éppen ezért érdekel minket. 



A kert terjedelmének és felszerelésének méretei is mutatják, 

 hogy ez Földünk egyik legnagyobb ily irányú intézménye. Terü- 

 lete 159 hold, a melyen kényelmesen elférnek a biológiai, a 

 szisztematikai és a specziális csoportok, melyek közt a morfoló- 

 giai gyűjtemény igen tanulságos. 



Az arborétumban különösen Amerika fajait látjuk kép- 

 viselve, de a pálmaházban már minden tájnak fajait látni. Ott 

 van ebben a több mint fólholdnyi területű üvegházban (15. kép), 

 szinte mindaz, a mi a trópusok alatt szabadon él. Kényelmesen 

 elférnek benne a pálmák, hiszen 27 méter a nagy kupola csúcsa 

 és a földszínt közti távolság, 



A Bambusa példányai is jól tenyésznek, 19 méterre is meg- 

 nőnek 95 nap alatt. 



A múzeum gyönyörű román stílusú palota (16. kép). Egyik 

 része a gazdasági részt öleli fel, melyben össze van gyűjtve a 

 szövő-fonóanyag, a gummitermékek s festéket szolgáltató növé- 

 nyek, fűszernövények, továbbá az élvezeti czikkek, a különböző 

 italok, olajok ; a papir- és parafakészitményeket szolgáltató és 

 táplálékot adó növényi anyagok. Ez a nagyközönség érdekeit 

 van hivatva első sorban szolgálni^ de tudományos értéke sem 

 vonható kétségbe. 



